今晚做完 Gym 之後，唔知食セ好，於是走去天后的電氣道食牛腩河，華姐同大利兩間舖係埋一齊，於是就揀咗華姐，試華姐的清湯腩。今晚唔駛排隊，去到就有得食。我叫咗一碗招牌的牛腩河，牛腩很整齊地舖在河粉上面，賣相唔錯，牛腩份量都幾多，咬落口感唔錯又唔痴牙，湯底很清，算係水準之作 。多叫一碟油菜，食得健康D。雖然今晚唔駛排隊，但入到舖頭已經坐滿晒人，座位略嫌擠迫，搭枱就一定要啦，不過咁繁忙侍應的服務都算唔錯啦 ，下次要揀非繁忙時間再去食過。